
AVIZ
asupra proiectului de Lege privind aprobarea Ordonanţei de urgenţă a Guvernului nr.36/2020 pentru modificarea şi completarea unor acte normative, precum şi pentru adoptarea unor măsuri pe timpul stării de urgenţă instituite prin Decretul Preşedintelui României nr.195/2020 privind instituirea stării de urgenţă pe teritoriul României



În conformitate cu prevederile art.94 şi 115 alin.(3) din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea şi avizarea proiectului de Lege privind aprobarea Ordonanţei de urgenţă a Guvernului nr.36/2020 pentru modificarea şi completarea unor acte normative, precum şi pentru adoptarea unor măsuri pe timpul stării de urgenţă instituite prin Decretul Preşedintelui României nr.195/2020 privind instituirea stării de urgenţă pe teritoriul României, trimis cu adresa nr. PLx 240/2020 din 6 mai 2020.
Potrivit prevederilor art.61 şi 62 din Regulamentul Camerei Deputaţilor, republicat, membrii Comisiei au examinat proiectul de lege mai sus menţionat în şedinţa online din 12 mai 2020.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

Întocmit,
Consilier parlamentar Sorina Szabo

